Daou zervezh goude ar gwallzarvoud-se e voe lidet an interamant. E-pad an daou zervezh nem boa graet nemet soñjal em choar hag er marv, o leñvañ hag o klask kompren perak e oa aet den em zistrujañ. Dervezh an interamant eo em eus bet soñj eus ar pezh he doa lavaret din a-raok mervel. Adalek neuze eo em eus komprenet. Diouzhtu goude an interamant on pignet e kambr ma choar. Un tamm paper a oa war he burev, evel mhe doa lavaret din a-raok mervel. War ar paper-se he doa skrivet hech huñvre ziwezhañ.  Dibaoe pell dija e ouien e skrive va choar hech huñvreoù bep mintin evit nompas disoñjal anezho. Skrivet he doa anezhi gant liv du war ar paper lizher am boa profet dezhi evit he deiz-ha-bloaz.